Հովհաննես Թահմազյան

Հովհաննես Հովակիմի Թահմազյան (), հայ խորհրդային ֆուտբոլիստ, պաշտպան։ Խաղացողի կարիերան ավարտելուց հետո դարձել է «Շիրակ» ակումբի մարզիչը։

Ակումբային կարիերա 
Թահմազյանն իր կարիերան սկսել է Լենինականի «Շիրակ» ակումբում 1991 թվականին։ Այդ տարում ակումբը ԽՍՀՄ առաջնության երկրորդ ցածր լիգայում զբաղեցրել է երկրորդ տեղը։ ԽՍՀՄ անկումից հետո ստեղծվել է Հայաստանի ֆուտբոլի ֆեդերացիան, որի հովանու ներքո են անցկացվել Հայաստանի բարձրագույն ու առաջին լիգաները և Հայաստանի գավաթի խաղարկությունը։ Թահմազյանը «Շիրակի» կազմում առաջին անգամ մասնակցելով Հայաստանի առաջնությանը, դարձել է ոսկե մեդալակիր։ Գյումրիի ակումբի կազմում բազմիցս դարձել է Հայաստանի չեմպիոն և Սուպերգավաթի խաղարկության հաղթող, սակայն ոչ մի անգամ չի նվաճել երկրի Գավաթը։ Թիմի հետ երեք անգամ հասել է Հայաստանի գավաթի խաղարկության եզրափակիչ (1993) և ամեն անգամ պարտություն է կրել։ 2004 թվականին Թահմազյանը տեղափոխվել է Աշտարակի «Միկա» ակումբ, որի կազմում երկու անգամ դարձել է  Հայաստանի գավաթակիր (2005, 2006) և մեկ անգամ նվաճել Հայաստանի Սուպերգավաթը (2006)։ 2007 թվականին «Միկայի» կազմում մասնակցելով առաջնության յոթ խաղի՝ Թահմազյանը վերադարձել է «Շիրակ»։

Վերջին տարիներին անկում ապրող ակումբում շատ խնդիրներ կային, և Թահմազյանը հաճախ էր նախաձեռնությունը վերցնում իր ձեռքը, ինչի պատճառով արժանանում էր նկատողությունների և որակազրկվում մեկ խաղով։ 2009 թվականին, երբ Վարդան Բիչախյանն ավարտել է իր կարիերան, Թահմազյանը դարձել է թիմի ավագ։

Վերջին տարիներին Թահմազյանը եղել է Հայաստանի առաջնությանը մասնակցող ամենատարիքավոր ֆուտբոլիստը։ Հովհաննես Թահմազյանը առաջին ֆուտբոլիստն է, որ մասնակցել է Հայաստանի Բարձրագույն լիգայի (հետագայում՝ Պրեմիեր լիգա) 300 (23 հոկտեմբերի, 2004 թվական) և 400 ու ավելի խաղերի։ Ներկայում նա ռեկորդակիր է Հայաստանի Պրեմիեր լիգա անցկացրած խաղերի թվով՝ 450 խաղ (ըստ 2011 թվականի մարտի 21-ի տվյալների)։

2011 թվականի սկզբին իր տարիքի պատճառով սկսել է մտածել ֆուտբոլիստի կարիերան ավարտելու և «Շիրակի» մարզչական կազմում տեղ գրավելու մասին, սակայն ավելի ուշ երկարաձգել է պայմանագիրը մեկ տարով։ Սեպտեմբերի վերջին հայտարարել է խաղացողի կարիերան ավարտելու և մարզչական գործունեության անցնելու մասին։

Ձեռքբերումներ 
Ակումբային
  Շիրակ
 Հայաստանի չեմպիոն - 1992, 1994, 1995, 1999
 Հայաստանի առաջնության արծաթե մեդալակիր- 1993, 1995/96, 1997, 1998, 2002
 Հայաստանի առաջնության բրոնզե մեդալակիր - 2000, 2003
 Հայաստանի սուպերգավաթակիր - 1996, 1999, 2003
 Հայաստանի սուպերգավաթի խաղարկության եզրափակչի մասնակից - 1998
  Միկա
 Հայաստանի առաջնության արծաթե մեդալակիր - 2004, 2005
  Հայաստանի առաջնության ոսկե մեդալակիր - 2006
 Հայաստանի գավաթակիր - 2005, 2006
 Հայաստանի գավաթի խաղարկության եզրափակչի մասնակից - 2011
 Հայաստանի սուպերգավաթակիր - 2006
 Հայաստանի սուպերգավաթի խաղարկության եզրափակչի մասնակից - 2004, 2007
 անհատական
 Ռեկորդակիր Հայաստանի Պրեմիեր լիգայում անցկացրած խաղերի քանակով - 449
 Ռեկորդակիր Հայաստանի գավաթի խաղարկությունում անցկացրած խաղերի քանակով 83

Ծանոթագրություններ

Արտաքին հղումներ
 
 Ֆուտբոլիստի էջը ՀՖՖ պաշտոնական կայքում 
 Ֆուտբոլիստի էջը armfootball.tripod.com կայքում 
 Ֆուտբոլիստի էջը footballdatabase.eu կայքում 
 Ֆուտբոլիստի էջը soccerway.com կայքում

Ազգականներ
 Նարեկ Թամազյան

Հայ ֆուտբոլիստներ
Հայ ֆուտբոլային մարզիչներ
Ֆուտբոլի պաշտպաններ
Շիրակի ֆուտբոլիստներ
Ֆուտբոլային մարզիչներ այբբենական կարգով
Հայաստանի հավաքականի ֆուտբոլիստներ